alexandrainst/scandi-wiki huggingface dataset:
Halvor Eifring

Halvor Bøyesen Eifring (født 17. april 1960 i Hamar) er professor i moderne kinesisk ved Universitetet i Oslo.

Han har vært tilknyttet Universitetet i Oslo siden 1988, og tok sin doktorgrad i 1993 i Oslo med den språkvitenskapelige avhandlingen «Clause combinations in Chinese».

Han har vært på studie- og forskningsopphold ved Princeton University (1992), National Taiwan University (1995), Pekinguniversitetet (2000), Harvard University (2001), Center for Chinese Studies, ved National Central Library i Taiwan (2007), og ved National Tsing Hua University i Taiwan (2009).

Eifring var bestyrer ved Institutt for østeuropeiske og orientalske studier 1997-1999, er redaktør i kulturtidsskriftet Dyade, og meditasjonslærer i Acem.

Hans faglige kompetanseområder omfatter blant annet kinesisk språk, kinesisk litteratur, med særlig interesse bl.a. for Drømmen om de røde paleer, språk og kultur, og kinesisk mentalitet og kultur.
 
 Bibliografi 
 Clause Combination in Chinese, Leiden: Brill 1995
 Minds and Mentalities in Traditional Chinese Literature, (Redaktør). Beijing: Culture and Art Publishing House 1999
 Love and Emotions in Traditional Chinese Literature (Redaktør). Leiden: Brill 2004
 Studies in Chinese Language and Culture: Festschrift in Honour of Christoph Harbsmeier (Redaktør, sammen med Christoph Anderl), Oslo: Hermes Academic Publishing 2006.
 Zen'' i serien Verdens Hellige Skrifter, 2007. (Redaktør, sammen med Mark Teeuwen og Vladimir Tikhonov)

Referanser

Eksterne lenker 
 

Personer fra Hamar kommune
Norske sinologer
Norske filologiprofessorer
Personer tilknyttet bokserien Verdens hellige skrifter
Alumni fra Harvard University
Alumni fra Princeton University
Professorer ved Universitetet i Oslo
Fødsler i 1960
Rafe de Crespigny

Rafe de Crespigny (fullt navn: Richard Rafe Champion de Crespigny; født 16. mars 1936 i Adelaide i Australia) er en emeritert sinolog ved The China and Korea Centre ved Australian National University i Canberra i Australia. Hans forskningsinteresser har vært kinesisk historie, geografi og litteratur i Han-dynastiets tid. Han er også internasjonalt kjent som en pioner innen oversettelsesarbeide og historiografi vedrørende historisk materiale fra de tre rikers tid i Kina.

Han er kanskje mest kjent for verket Generals of the South, som forteller om Sun-klanens fremvekst til makt og hvordan De tre riker ble til.

Verker i utvalg 
 The Last of the Han: being the chronicle of the years 181-220 AD as recorded in chapters 58–68 of the Tzu-chih t'ung-chien of Ssu-ma Kuang. Canberra: Australian National University, Centre of Oriental Studies, 1969.
 «Universal Histories», i  Donald D. Leslie, Colin Mackerras, Wang Gungwu (red.): Essays on the Sources for Chinese History (s. 64-70). Columbia: University of South Carolina Press, 1973
 Northern Frontier: The Policies and Strategy of the Later Han Empire, Canberra, 1984
 Emperor Huan, Canberra, 1989
 Later Han Civil Administration, Canberra, 1989
 Generals of the South, Canberra, 1990
 To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi tongjian of Sima Guang. Volume 1. Faculty of Asian Studies, The Australian National University, Canberra. 1996. ISBN 0-7315-2526-4.
 To Establish Peace: being the Chronicle of the Later Han dynasty for the years 189 to 220 AD as recorded in Chapters 59 to 69 of the Zizhi tongjian of Sima Guang. Volume 2. Faculty of Asian Studies, The Australian National University, Canberra. 1996. ISBN 0-7315-2536-1.
 A Biographical Dictionary of Later Han to the Three Kingdoms (23-220 AD) Leiden: Koninklijke Brill, 2007. ISBN 9004156054.

Referanser

Eksterne lenker 
 Rafe de Crespignys Curriculum Vitae 
 Online-tilggjengelige verker av de Crespigny

Personer fra Adelaide
Australske sinologer
Fødsler i 1936
Vadbein

Vadbein og vadhorn er redskap som festes på båtripa for å redusere slitasjen under fisking med fiskesnøre eller line. Vadbeinet brukes spesielt ved pilking eller juksafiske. Hensikten med vadbeinet å unngå slitasje på fiskesnøret og båtripa; konstant dras snøret opp og slippes ned ved disse fiskemetodene. Vadbein gjør det også arbeidet lettere.

Vadhornet var i bruk fra Rogaland og østover Skagerrak-kysten, også i Sverige. Det er laget av et kuhorn eller et bukkehorn, som festes med en pinne i båtripa. Hornet er hardt og glatt, et underlag som gir lite friksjon for et fiskesnøre. Vadbeinet har en rull av tre eller bein og er montert i en slags kasse som festes på båtripa. Vabein (i ulike varianter av ordet) med rull er kjent fra Rogaland til Finnmark.  Vabein er et redskap som fremdeles brukes ved snøre og linefiske. Et moderne vabein kan ha rulle av tre, plast eller metall. 

Ordet vadbein er satt sammen av vad (av norrønt vaðr, snøre eller line) og bein som en skulle tro betyr det ordet høres ut som, nemlig bein fra et dyr. På samme måte som horn er bein et glatt hardt materiale som et fiskesnøre vil gli lett over. En annen mulig tolkning av bein er som i beining, (en tjeneste) - da blir betydningen et redskap som gjør snøret lett.  En arkeologisk underkelse ved UiT peker på at rullevabeinet trolig kom i bruk om lag år 1000, sammen med fiskesøkke av jern (jarstein); vabeinets funksjon var å minke slitasjen på snøret, men snøret ble også lettere å handtere. 

Nå svensk brukes betegnelsen vadben i anatomi, om en knokkel i mennesket.

Referanser

Eksterne lenker 
 Yrjar Heimbygdslag - Bilde av bein brukt som vadbein.

Fiskeredskap
Maritime ord og uttrykk
Lochteå

Lochteå (finsk: Lohtaja) er en tidligere kommune i landskapet Mellersta Österbotten i Finland. Den 1. januar 2009 ble Lochteå, Kelviå og Ullava slått sammen med Karleby kommune.

Tidligere kommuner i Finland
Kommuner opphørt i 2009
2009 i Finland
Mellersta Österbotten
Li Wei

Li Wei er navnet til flere personer:

Li Wei (mandarin) (李衛, 1687−1738), mandarin som tjente under Yongzheng-keiseren.
Li Wei (skuespiller) (李纬, 1919−2005), kinesisk skuespiller. Han omtales også som Wei Li.
Li Wei (forsker) (李未, 1943− ), president ved  Beihang University, Kina.
Li Wei (skøyteløper) (李伟, 1961− ), kinesisk skøyteløper.
Li Wei (artist) (李暐, 1970− ), kinesisk kunstner.
Li Wei (hockeyspiller) (李玮, 1978− ), kinesisk hockeyspiller.
Li Wei (fotballspiller) (李微, 1985− ), kinesisk fotballspiller for Shandong Luneng fotballklubb.
Borhammer

Borhammer er en type spesialisert boremaskin med en stempelmekanisme slik at man kan bore hull og meisle i mineralske materialer som stein og betong. Borhammere er mer effektive og mer behagelige å bruke enn sammenlignbare slagboremaskiner (som istedet bruker en clutchmekanisme).

Mekanisme 
Mekanismen har et slagverk som slår på den enden av boret som er festet i maskinen slik at borets skjær hamrer i stykker materialet det bores eller meisles i. Under boring driver maskinen boret rundt. Rotasjonen kan skrus av på maskiner som kan benyttes til meisling.

På en del mindre maskiner kan slagverket skrus av slik at maskinen kan benyttes til boring i metall og tre.

Varianter 
Meiselhammere, også kalt slaghammere eller for store maskiner brekkhammere, er maskiner som kun benyttes til meisling. Disse har ikke rotasjonsmekanisme.

Bortyper 
Borhammere benytter hammerbor og -meisler med spesialutviklede tanger:
 SDS og SDS-Plus, 10 mm tange, for mindre maskiner, mm diameter på innfestning, med typiske bordiametre på 4-32 mm. Vanlig på borhammere.
 SDS-Max, 18 mm tange, for middels til relativt store maskiner, med typiske bordiametre på 12-50 mm.
 Sekskantet tange i flere størrelser og utførelser, også kalt heksagonaltange eller hextange. Brukt på noen store maskiner.
 Spline, middels til relativt store maskiner. Spline har blitt lite vanlig sammenlignet med SDS Plus og SDS Max.
 SDS-Quick, 6 mm tange, for små maskiner. Lite vanlig.
 SDS-Top, 14 mm tange. Støre gripeareal sammenlignet med SDS-plus. Lite vanlig.
Til borhammere (som har stempelmekanisme) er SDS og SDS Plus er vanligste type bor. Borhammeren har da et SDS-feste (istedet for kjoks) som passer med innfestningen på SDS-boret.

Slagboremaskiner (som har clutch) bruker derimot vanligvis tradisjonelle bor med sylindrisk innfestning. SDS-bor kan i noen tilfeller også brukes på slagboremaskiner med vanlig kjoks gitt at gripepartiet på kjoksen er langt nok til at kjoksen kan gripe rundt det sylindriske partiet på SDS-boret. Dersom kjoksen derimot er for kort vil det bli kast på boret, og oppsettet vil dermed være uegnet til å bore.

Sikkerhet 
Borhammere (og slagboremaskiner) er kraftige maskinverktøy, og de effektive maskinene har høye jouletall (avgir mye energi i arbeidsstykket). Den store energien i disse maskinene kan medføre fare når boret setter seg fast. Dette kan for eksempel skje dersom man borer i betong og treffer på armering, treffer på sprekker eller lagsjikter i stein, med mer. Maskinen vil da få en kraftig rotasjon og kan føre til skader på håndledd, samt tomler, albuer og annet som måtte være i veien hvis håndtaket slår mot en vegg eller lignende. Enkelte modeller har ulike varianter av rotasjonsstopp, en automatisk mekanisme som kobler av motoren i disse tilfellene hvor man får såkalt kickback. Disse sikkerhetsmekanismene fungerer imidlertid ikke alltid, og man bør derfor påse å ha en sikker arbeidsstilling i tilfelle boret skulle sette seg fast.

Referanser

Se også 
 Slagboremaskin
 Ekspanderende mørtel

Eksterne lenker 
  

Elektrisk verktøy
Det Nyttige Selskab

Det Nyttige Selskab er en av Norges eldste frivillige organisasjoner, stiftet 11. oktober 1774 av embetsmenn og borgere i Bergen, etter initiativ av Jens Boalth (1725–1780). Det Nyttige Selskabs formål var «at ophjælpe Industri, Almueoplysning, Agerdyrkning og Fiskeri». Selskapets motto var Lyser og Nytter og selskabet var et tidstypisk uttrykk for opplysningstidens tro på fremgang gjennom praktiske tiltak til gagn for næring og kultur i by og land. Selskabet støtter i dag tiltak innen byoppgaver med tyngdepunkt på arkitektur og estetikk.

Eksterne lenker
 Kort Anviisning om Maaden, sikkert at forplante Træer paa, saavel ved Sæden, som af unge Rønninger, grundet paa egne Forsøg og efter Det Nyttige Selskabs Anmodning til Landmandens Veyledelse i denne Deel af Jorddyrkningen. Samlet af en Dets Medlem

Norske organisasjoner
Norske ideelle organisasjoner
Etableringer i 1774
Paul Alcock

Paul E. Alcock (født 27. oktober 1953 i Redhill i Surrey, død 29. januar 2018) var en engelsk fotballdommer.

I 1982 ble han assistentdommer i Football League. Det var han fram til 1988 da han ble hoveddommer i Football League. Han var Football League-dommer fram til 1995 da han ble Premier League-dommer. Hans første Premier League-kamp var mellom Coventry City og Manchester City 23. august 1995.

Han huskes fra kampen mellom Sheffield Wednesday og Arsenal FC 26. september 1998. Han ble dytta av Paolo Di Canio etter å ha gitt ham rødt kort. Di Canio ble utestengt etter episoden.

Han fortsatte å dømme i Premier League fram til 2000. Den siste Premier League-kampen han dømte var mellom Liverpool FC og Sunderland AFC 7. mai 2000.

Han returnerte til Football League i to år, fram til 21. april 2002, da han dømte sin siste fotballkamp. Kampen ble spilt i Division One mellom Norwich City og Stockport County.

Engelske fotballdommere
Personer fra distriktet Reigate and Banstead
Ruse (fiskeredskap)

En ruse er et fiskeredskap som består av et knyttet poseformet nett omkring et antall gjorder, formet som et rør. Fisken lokkes eller ledes gjennom en traktformet pose i den ene enden og inn i rusen, den kan derettes lett komme gjennom en ny trakt til det innerste rommet som er gjenknyttet i enden. Dette innerste rommet kan åpnes og lukkes med en knute. 

Ruser settes på forholdsvis grunt vann, og gjerne to og to i en dobbeltruse, med ledegarn mellom, slik at fisk som støter på garnet ledes mot en av de to rusene. Ruser er et svært skånsomt redskap fordi fisken ikke blir skadet, og ruser egner seg derfor spesielt godt til fisk som skal føres levende til markedet. 

Grunne farvann egner seg best til rusefiske, f.eks. skjærgården ved Smøla, og flere steder i Nordland. Herfra var det midt på 1900-tallet organisert transport med brønnbåt for transport av levende fisk til markedet i de store byene. 

Ruser er i Norge blitt brukt spesielt til torskefiske og ålefiske.

Litteratur 
Karl Ragnar Gjertsen: Arbeidsliv og produksjon i ei kystbygd i Nordhordland. s.147-150. Rapport nr. 17. NAVF Lindåsprosjektet.

Fiskeredskap
Gatemagasinet ASFALT

Gatemagasinet ASFALT er et gatemagasin utgitt av Stiftelsen Gatemagasinet i Rogaland.

Første utgave kom for salg 1. april 2009. Gatemagasinet har per februar 2014 et opplag på ca. 30 000 eksemplarer, og selges på gaten i hele Rogaland. Det er salgskontorer, der selgerne møter opp og kjøper blader i Stavanger, Sandnes, Haugesund, Egersund, Sola og Strand. Magasinet kommer ut seks ganger i året, og redigeres etter redaktørplakaten.

Formålet med magasinet er å fremme engasjement og selvhjelp blant mennesker med ruserfaring eller som er i en vanskelig livssituasjon. Stiftelsen som utgiver av magasinet er politisk og religiøst uavhengig og har eget styre. Gatemagasinet skal sette fokus på mangfoldet i sosiale, kulturelle og samfunnsmessige forhold. Videre skal det bidra til verdighet og forståelse, og fremme like rettigheter for alle. Eventuelt overskudd fra salget brukes til å finansiere arbeid blant vanskeligstilte.

Ansvarlig redaktør er Helle Aasand. ASFALT er tilsluttet International Network of Street Papers (INSP).

Magasinet bygger på samme prinsipp som andre norske gatemagasiner, som for eksempel =Oslo (Oslo), Megafon (Bergen), =Norge (selges på Østlandet og utgis av Stiftelsen Erlik), Sorgenfri (Trondheim), Virkelig (Tromsø), Ekko (Bodø), Klar (Kristiansand) og Gatemagazinet (Fredrikstad). De norske gatemagasinene har for øvrig hentet inspirasjon blant annet fra publikasjonen The Big Issue, som selges i engelsktalende land verden over.

ASFALT fikk Menneskerettighetsprisen for Nordjæren-regionen i 2011 og Aftenbladets statuett i 2010.

De ulike salgskontorene drives av ulike organisasjoner:
av Kirkens Bymisjon i Stavanger og Haugesund
av Byprestene i Sandnes
av de kommunale myndigheter i Sola og Egersund
av Foreningen for Mental Helse i Strand kommune

Eksterne lenker 
 Gatemagasinet ASFALTs hjemmeside
 International Network of Street Papers (INSP)

Norske tidsskrifter
Kultur i Stavanger
Kultur i Sandnes
Publikasjoner etablert i 2009
Tor Bjørklund

Tor Bjørklund (født 1947) er en norsk professor i statsvitenskap. Han har befattet seg med områder som komparativ politikk, folkeavstemninger, lokalvalg og valgdeltakelse. Han var ansatt ved Universitetet i Oslo i en årrekke og har utgitt flere bøker innen sitt område.

Bjørklund ble cand.polit. ved UiO i 1974 og tok en doktorgrad i 1999 med avhandlingen Periferi mot sentrum. Fra 1975 til 1992 var han tilknyttet Institutt for samfunnsforskning som vitenskapelig assistent, forskningsstipendiat og forsker samt redaktør av Tidsskrift for samfunnsforskning. I 1997 ble han ansatt som førsteamanuensis ved Det samfunnsvitenskapelige fakultet (UiO) og fra 2002 som professor i komparativ politikk.

Bibliografi

Bøker 
 Lokalvalg og lokalt folkestyre, (Gyldendal Akademisk) (2005) 
 Hundre år med folkeavstemninger – Norge og Norden 1905-2005, (Universitetsforlaget) (2005) 
 Et lokalvalg i perspektiv – Valget i 1995 i lys av sosiale og politiske endringer, (Tano/Aschehoug) (1999)
 Mot strømmen - kampen mot EF 1961-1972, (Universitetsforlaget) (1982)

Bok- og tidsskriftartikler 
 Norsk populisme fra Ottar Brox til Carl I. Hagen, (2004)   
 The political representation of immigrants in Oslo and Copenhagen, (2003)    
 The Steadily Declining Voter Turnout in Norwegian Local Elections, 1963–1999, (2002) 
 Innvandrernes deltakelse i lokalvalg, (2002)  
 Valgdeltakelsen ved lokalvalg i Norge og Danmark – forskjeller og likheter, (2002)   
 Den stadig synkende deltakelsen ved lokalvalg – noen årsaker og konsekvenser, (2002)   
 Velferdsstat og valenspolitikk, (2002)
 Arbeidsledighetens politiske konsekvenser: Ansvarliggjøring eller protest?, (2002)   
 Det første stortingsvalget i det 21. århundre, (2001)
 Hvor godt egnet er 'skillelinjemodellen' til å forklare norske velgeres partivalg i tidsrommet 1945-1997?, (2001)  
 Fallende valgdeltakelse, (2000)

Rapporter 
 Innvandrere og lokalvalget 1999 (2001)
 Lokalvalget i 1999 (2000)
 Periferi mot sentrum (1999)  
 Valgdeltakelse og partistemmegivning blant utenlandske statsborgere ved kommunevalgene fra 1987 til 1995 (1996) 
 Erik Rinde og institutt for samfunnsforskning (1994)  
 Nedgangen i kvinneandelen (1994)   
 Referendums in Norway (1992)   
 Barriere mot kvinners deltakelse i lokalpolitikken (1987)

Avisartikler 
 Innvandrerne er ikke avmektige (sammen med Høyre-politiker Aamir J. Sheikh) (Dagbladet, 2004)
 Det pregløse Arbeiderpartiet (sammen med statsviter Ottar Hellevik) (Dagbladet, 2002)
 Et dansk og et norsk valg (Dagbladet, 2001)
 Fenomenet Frp? (Dagbladet, 2000)
 Arbeiderpartiets dilemmaer (Dagbladet, 1997)
 «Den danske syke» kan gi god politikk (Dagbladet, 1997)

Referanser 

Norske statsvitenskapsprofessorer
Norske forskere
Norske sakprosaforfattere
Temporary International Presence in Hebron

Temporary International Presence in Hebron forkortet TIPH var en organisasjon med sivile observatører som overvåket situasjonen i byen Hebron på den israelskokkuperte Vestbredden. TIPHs mandat ble ensidig avsluttet av Israel i januar 2019.

Bakgrunn 

Bakgrunnen for opprettelsen av TIPH var massakren i Hebron i 1994. Observatørstyrken var ment å kun være en kortere tid i Hebron, men den er fremdeles utplassert der og frem til 2013 hadde Norge betalt over 400 millioner for å drive den. Observatørstyrkens mandat ble i 2019 ikke forlenget av Israel og styrken forlot Hebron 31. januar 2019.

Referanser

Eksterne lenker 

 Offisielt nettsted for TIPH (engelsk)

Israel
Palestina
Austmannalaget

Austmannalaget ble etablert i 1899 og er fylkeslag i Noregs Mållag for Innlandet, unntatt Valdres.

Laget har 14 lokallag (2020), og 711 medlemmer (per 31.12.2021). Austmannalagets arkiv er fra 2013 overlevert Statsarkivet i Hamar.

Styret i Austmannalaget deler ut to priser: Austmannaprisen og Dialektprisen.

Ledere i Austmannalaget

Prisvinnere - Austmannaprisen og Dialektprisen

Referanser 

Noregs Mållag
Organisasjoner etablert i 1899
1899 i Norge
Escenic

Escenic var et programvareselskap som -- i samarbeide med sitt moderselskap, CCI Europe -- utviklet multi-kanal publiseringsplatformer for media- og merkevarehus. Escenic og CCI var utviklere av publiseringssystemet CUE som benyttes av mediahus til å publisere til nettet, smarttelefoner, sosiale medier, apper, til print med mer.

Escenic hadde sitt hovedkvarter i Oslo, og hadde også en utviklingsavdeling i Dhaka, Bangladesh.

History

Escenic ble grunnlagt i 1999 for å levere publiseringsystem (CMS) til medieselskaper som ville publisere til nettet. I 2008 ble Escenic kjøpt av Vizrt, som solgte selskapet til CCI Europe i 2013. Sammen har Escenic og CCI utviklet CUE, et verktøy for å lage og distribuere nyheter og annet, som ble lansert i 2016.

Referanser 

Internett
Programvare
Lapinlahti

Lapinlahti er en kommune i landskapet Norra Savolax i Finland. Kommunen har cirka 10 400 innbyggere og et areal på 1245,13 km². Lapinlahti er en finskspråklig kommune som grenser til kommunene Idensalmi, Maaninka, Nilsiä, Rautavaara, Siilinjärvi og Sonkajärvi.

Den 1. januar 2011 ble Varpaisjärvi innlemmet i kommunen.

Eksterne lenker 
 

Kommuner etablert i 1874
Kommuner i Norra Savolax
Bodil Ipsen

Bodil Ipsen (født Bodil Louise Jensen Ipsen 30. august 1889, død 26. november 1964) var en dansk skuespiller og regissør. Hun har sammen med Bodil Kjer gitt navn til Danmarks eldste filmpris, Bodilprisen.

Liv og virke
Etter artium i 1908 kom hun inn på Det Kongelige Teaters elevskole og debuterte året etter. I 1910 ble hun engasjert av Folketeatret og Dagmarteatret. Hun vendte tilbake til Det Kongelige Teater i 1914 og så igjen på Dagmarteatret 1919–1922. I årene deretter byttet hun mellom Det Kongelige Teater og Folketeatret. Mellom 1930 og 1933 opptrådte hun på ny på Dagmarteatret, og hadde et kort opphold på Betty Nansen Teatret og vendte så nok engang tilbake til Det Kongelige Teater, hvor hun ble fram til 1944.

Hun opptrådte på landsdelsscenene. Dessuten i Oslo og i Stockholm og hadde engasjementer ved Frederiksberg Teater, Det ny Teater, Folketeatret og Odense Teater i perioden 1949–1958. Hun avsluttet sin teaterkarriere på Det Kongelige Teater, hvor hun opptrådte for siste gang den 2. april 1960.
Hun fikk tildelt utmerkelsen Ingenio et arti i 1922, Fortjenstmedaljen i gull i 1948, Dannebrogordenen i 1959 og Dansk Skuespillerforbunds gullnål i 1964.

Bodil Ipsen var gift fire ganger – i 1910 med skuespilleren Jacob Texière, i 1914 med sivilingeniør H.H.O. Moltke, i 1919 med teaterdirektøren og skuespilleren Emanuel Gregers og i 1932 med journalist Ejnar Black. Hun er portrettert i Bodil Ipsen og filmen (2006).

Filmografi

Skuespiller 
  .... bestemor Gunhild
  .... kvinne i rullestol
  .... Clara Møller
  .... landsrettssakfører fru Helene Hannøe
  .... grevinne Danner
  .... Bolette Jensen
  .... Elsa Bruun
  .... Store Marie
  .... Katharina II 
  … Naomi, kapteinens kone
  .... Maria, Pouls hustru 
 
  …. Leonie, Walters hustru

Regissør

Teaterroller (utvalg)

Nationaltheateret i Oslo  
 1938 – Madame …. Marquise Eloise de Kestournel 
 1930 – Penelope …. Penelope 
 1927 – Den som ler sist …. Constance  
 1924 – Et dukkehjem …. Nora

Priser (utvalg) 
 1960 – Bodilprisen for beste kvinnelige hovedrolle i filmen Tro, håp og trolldom 
 1935 – Mottaker av Tagea Brandts Rejselegat

Referanser

Eksterne lenker 
 
 Bodil Ipsen hos Filmdelta
 
 Bodil Ipsen hos SNL

Danske skuespillere
Danske regissører
Dannebrogordenen
Bodilprisen for beste kvinnelige hovedrolle
Mottakere av Tagea Brandts Rejselegat
Personer fra København
Minnilldalsmyrene naturreservat

Minnilldalsmyrene naturreservat ligger i Oppdal og Rennebu kommuner og består av 1878 dekar flatmyr. Naturreservatet ble opprettet i 1990. Minilldalsmyrene er et stort og særegent myrområde med spesiell flora og et rikt fugleliv.

Området er i sin helhet omsluttet av Trollheimen landskapsvernområde.

Referanser 

Verneområder i Oppdal
Verneområder i Rennebu
Naturreservater i Trøndelag
Verneområder opprettet i 1990
Speilsalen isbregrotte

Speilsalen var en isbregrotte i Trollheimen. Sammen med Blåsalen lå den mellom Svarttjønnin og Blåhøtjønna ved Blåhøas fot. Det var bare i enkelte år at disse isgrottene åpnet seg.

På grunn av klimaendringer krymper isbreene, og isgrottene kollapset i november 2007 og er nå borte.

Eksterne lenker 
 Om kollapsen av grottene i Adresseavisen

Trollheimen
Grotter i Norge
Marit Pia Jacobsen

Marit Pia Jacobsen (født ??) er en norsk skuespiller

Filmografi

Eksterne lenker 
 

Norske skuespillere
Måløy stadion

Måløy stadion er hjemmearenaen til Tornado Måløy Fotballklubb. Banen ligger over Måløy sentrum i Vågsøy kommune og har en kapasitet på 110 sitteplasser.

Arenaen benyttes også til friidrett, det er løpebane rundt fotballbanen. I nærheten finnes også treningsløyper, en av disse går rundt Skramsvatnet. Måløy idrettslag har tilhold i idrettshuset ved stadion, i samme hus leier Trollskogen barnehage lokaler.

Eksterne lenker
 stadionsiden.com - bilder og informasjon om Måløy stadion

Fotballstadioner i Norge
Sport i Kinn
Byggverk i Kinn
Rippipip

Rippipip (engelsk: Reepicheep) er en talende mus fra Narnia i C.S. Lewis' romaner Prins Caspian, Reisen til det ytterste hav og Den siste striden.

Rippipip er leder for de talende mus i Narnia og en dyktig fekter. Han er hele Narnias modigste vesen, stikk i strid med hva den lille skikkelsen hans skulle tilsi. Han tenker mye på sin og andres ære, og er farlig eventyrlysten, svært høflig og rettferdig. Han tar enhver utfordring han møter på strak arm, selv om han skulle risikere å tape.  

Narnia
Fiktive dyr
Litterære figurer

de:Die Welt von Narnia#Riepischiep